Na temelju Odluke o raspisivanju natječaja za dodjelu kredita učenicima i studentima s područja Općine Virje u 2018./2019. godini od 9. listopada 2018., Općina Virje raspisuje

# NATJEČAJ

# za dodjelu kredita učenicima i studentima s područja Općine Virje

**I.**

Raspisuje se natječaj za dodjelu kredita Općine Virje učenicima i studentima s područja Općine Virje za školsku odnosno akademsku 2018./2019. godinu do kraja obrazovanja.

Kredit će se odobriti studentima odnosno učenicima koji podnesu molbe s priloženim dokumentima a u skladu sa sredstvima osiguranim u Proračunu Općine Virje.

Za dodjelu kredita mogu se natjecati samo učenici i studenti s područja Općine Virje.

**II.**

Kredit iznosi 500,00 kuna mjesečno za studente i 300,00 kuna za učenike.

**III.**

Natječaj je otvoren je od 9. listopada do 5. studenoga 2018. godine.

**IV.**

Kandidati će priložiti slijedeće dokumente:

1. Popunjeni obrazac zamolbe koji mogu podići u općini Virje ili preuzeti sa stranica [www.virje.hr](http://www.virje.hr)
2. potvrdu o upisu u školsku odnosno akademsku godinu,
3. dokaz o uspjehu u prethodnom obrazovanju i to:

* za studente upisane u prvu godinu studija – svjedodžba o završnom ispitu (preslika)
* za studente viših godina studija – prijepis ocjena položenih ispita ili preslika indeksa uz predočenje istog,
* za učenike – prijepis ocjena iz prethodne školske godine,

1. presliku osobne iskaznice studenta/učenika
2. potvrdu o broju članova domaćinstva,
3. bjanko zadužnicu na iznos 10.000,00 kuna potpisanu od strane jednog roditelja i ovjerenu kod javnog bilježnika.

**V.**

Zamolbe s navedenom dokumentacijom se primaju u natječajnom roku osobno ili poštom na adresu: **Općina Virje**,  **Đure Sudete 10, 48350 Virje**  s naznakom »Za studentski/učenički kredit«.

Ostale informacije na broj telefona: 048/897-053.

# OPĆINA VIRJE